नई दिल्ली: संजय लीला भंसाली की फिल्म 'पद्मावत' ने अपनी रिलीज के साथ ही दर्शकों का दिल जीत लिया था और फिल्म ने अपनी खूबसूरती और भव्यता से हर किसी को अपना मुरीद बना दिया था. इस साल जनवरी में रिलीज हुई 'पद्मावत' ने जहां एक तरफ दर्शकों की वाहवाही लूटी तो वही भारत में ऐसे दो राज्य थे जो इसकी भव्यता से वंचित रह गए थे. गुजरात और राजस्थान राज्य के दर्शक संजय लीला भंसाली की इस भव्य फिल्म से वंचित रह गए थे. फिल्म बहुत देरी से रिलीज होने के बाद मध्य प्रदेश के भी कई दर्शक इससे वंचित रहे थे, लेकिन अब इन राज्यों के लोगों का इंतजार खत्म हो गया है क्योंकि जो लोग इसे थिएटर में नही देख पाए वह अब 'पद्मावत' को अमेजॉन प्राइम वीडियो इंडिया पर देख पाएंगे.